Document ID: /roh_data/filtered/Bilingualer_Corpus_interleaved-it-rm.jsonl.gz/1754

This is a text translated from Italian to Rumantsch Grischun.
Nuove direttive per gli appalti dell'ente pubblico

Il Cantone dei Grigioni intende considerare maggiormente la formazione di apprendisti e il rispetto delle condizioni di lavoro nell'assegnazione di appalti pubblici e ha emanato le nuove direttive al riguardo. L'ente pubblico deve così assumere una funzione di modello in questi settori.

Recentemente il Dipartimento costruzioni, trasporti e foreste, competente per l'esecuzione uniforme delle prescrizioni in materia di appalti pubblici, ha pubblicato due nuove direttive per gli appalti pubblici, nelle quali si stabilisce che gli uffici competenti per l'aggiudicazione devono considerare maggiormente il criterio della formazione degli apprendisti nella selezione della cerchia di offerenti nella procedura per incarico diretto e in quella a invito. Per quanto possibile, gli uffici competenti per l'aggiudicazione devono considerare le imprese che offrono posti di apprendistato in misura adeguata al ramo e alle dimensioni dell'azienda.

Tuttavia, ciò non deve svantaggiare le piccole aziende locali o le giovani imprese che non dispongono della dimensione o della struttura per la formazione di apprendisti. Con questa misura, tramite gli appalti dell'ente pubblico, il Cantone intende manifestare il proprio apprezzamento per le prestazioni di formazione degli offerenti e motivare in generale le ditte interessate alle commesse a formare apprendisti.

Prassi d'acquisto compatibile con le esigenze sociali

Conformemente alla seconda disposizione, negli appalti pubblici vanno considerati unicamente gli offerenti che garantiscono, da parte loro e dei loro subappaltatori, almeno il rispetto delle otto convenzioni fondamentali dell'Organizzazione internazionale del lavoro ratificate dalla Svizzera per la tutela delle norme fondamentali del lavoro (cosiddette convenzioni fondamentali OIL) e che lo confermino con l'autocertificazione. In questo modo è possibile garantire in ampia misura uno standard minimo per le condizioni di lavoro in caso di prestazioni fornite all'estero, indipendentemente dalle norme specifiche del Paese. Vanno evitati il più possibile appalti aggiudicati ignorando i più elementari diritti dei lavoratori, come ad es. la posa di pietre per la pavimentazione stradale prodotte da bambini. In questo modo, adempiendo alla sua funzione di modello sociale, il Cantone intende provvedere a una prassi d'acquisto il più possibile compatibile con le esigenze sociali.

Persone di riferimento:

- Consigliere di Stato Stefan Engler, Direttore del Dipartimento costruzioni, trasporti e foreste, tel. 081 257 36 01

- Orlando Nigg, Servizio giuridico, Dipartimento costruzioni, trasporti e foreste, tel. 081 257 36 18

Organo: Dipartimento costruzioni, trasporti e foreste

Fonte: it Dipartimento costruzioni, trasporti e foreste

22.04.2010
Novas directivas per las acquisiziuns dal maun public

Per las acquisiziuns dal maun public vul il chantun Grischun resguardar pli fitg l'aspect da la scolaziun d'emprendistas e d'emprendists sco er l'observaziun da las cundiziuns da lavur. Il chantun ha relaschà novas directivas correspundentas. Uschia duai il maun public surpigliar ina funcziun d'exempel en quests secturs.

Il departament da construcziun, traffic e selvicultura dal Grischun, ch'è cumpetent per in'execuziun unitara da las prescripziuns da submissiun, ha edì dacurt duas novas directivas per las acquisiziuns publicas. Tras quellas vegnan ils posts da surdada incumbensads da tegnair quint pli fitg da l'aspect da la scolaziun d'emprendistas e d'emprendists en la procedura directa ed en la procedura d'invit, cur ch'els tschernan il circul d'offerentas e d'offerents. Sche pussaivel duain ils posts da surdada resguardar interpresas che porschan plazzas d'emprendissadi en ina dimensiun che correspunda a la branscha ed a la grondezza dal manaschi.

Tuttina na duai quai betg dischavantagiar ils manaschis pitschens locals u las interpresas giuvnas che n'han betg la grondezza u la structura per scolar emprendistas ed emprendists. Cun questa mesira vul il chantun – surdond incumbensas dal maun public – tegnair quint adequatamain da las prestaziuns da scolaziun da las offerentas e dals offerents ed animar en general las firmas ch'èn interessadas vi d'incumbensas, da scolar emprendistas ed emprendists.

Procurar per ina pratica d'acquisiziun ch'è socialmain supportabla

Tenor la segunda directiva duain vegnir resguardads – en cas d'acquisiziuns publicas – mo offerentas ed offerents che garanteschan e che conferman en il rom d'ina decleranza persunala, ch'els resp. lur subinterpresas u lur furnituras e lur furniturs observian almain las otg cunvegnas centralas da l'organisaziun internaziunala da lavur (OIL) che la Svizra ha ratifitgà per la protecziun da normas da lavur fundamentalas (scumond da lavur sfurzada, scumond da lavur d'uffants e.u.v.). Independentamain da las regulaziuns specificas a l'exteriur poi vegnir garantì qua tras – en quai che reguarda las prestaziuns che vegnan furnidas a l'exteriur – in standard minimal da las cundiziuns da lavur. Uschia duai vegnir evità tant sco pussaivel ch'i vegnian surdadas incumbensas che violeschan ils dretgs da lavur ils pli elementars, sco p.ex. l'installaziun da crappa da salaschada ch'è vegnida producida da mauns d'uffants. Resguardond sia funcziun d'exempel sociala vul il chantun procurar qua tras per ina pratica d'acquisiziun ch'è socialmain uschè supportabla sco pussaivel.

Infurmaziuns:

- cusseglier guvernativ Stefan Engler, schef dal departament da construcziun, traffic e selvicultura, tel. 081 257 36 01

- Orlando Nigg, servetsch giuridic, departament da construcziun, traffic e selvicultura, tel. 081 257 36 18

Gremi: departament da construcziun, traffic e selvicultura

Funtauna: rg departament da construcziun, traffic e selvicultura

22.04.2010